wickkiey/tamil-wikipedia-chunked huggingface dataset:
# நுரையீரல் இரத்த மிகு அழுத்தம்

## தோற்றம்

நுரையீரல்களுக்கு இரத்தம் வழங்குதல் இரண்டு வகைகளில் நிகழ்கிறது. வலது வென்ட்ரிக்கிளிலிருந்து நுரையீரல் தமனிக்குச் செல்லும் இரத்தம், இறுதியில் மூச்சு நுண்ணறைகளிலுள்ள நுண்ணிய தந்துகிகள் மூலம் நுரையீரல் சிரைகளை அடைந்து, இடது வென்ட்ரிக்கிளுக்கு வந்து சேர்கிறது. இதை மூச்சு மண்டல இரத்தச் சுழற்சி என்று கூறலாம். மற்றொரு நிலையில் மாத்தமனியில் இருந்து கிளைத்து வரும் மூச்சுக்குழல் தமனிகள் (bronchial arteries) நுரையீரல்களுக்கு இரத்தத்தை வழங்குகின்றன. இந்த இரத்தத்தின் ஒரு பகுதி பெருஞ்சிரைகளுக்குள்ளும் (vena cava), நுரையீரல் சிரைகளுக்குள்ளும் செல்கிறது. வலது வென்ட்ரிக்கிளிலிருந்து, இடது ஆரிக்கிளுக்கு இரத்தம் வந்து சேர நான்கு வினாடிகள் ஆகின்றன. இந்த இருவகை இரத்தப் பாய்ச்சலை , நுரையீரல் - மூச்சுக் இரத்தச் சுழற்சி (pulmonary bronchial circuit) என்பர். இச் சுழற்சியில் தோன்றும் நோய்கள் நுரையீரல் இரத்தச் சுழற்சி நோய்கள் (diseases of pulmonary circulation) என்றழைக்கப்படுகின்றன.
# நுரையீரல் இரத்த மிகு அழுத்தம்

## அறிகுறிகள்

- கைகால்கள் வெப்பமாகவும், ஈரமாகவும் இருக்கும். கழுத்தின் சிரைகள் புடைத்துத் தோன்றும். இதயம் அளவில் பெரியதாக இருக்கும். இதய முணுமுணுப்புகளை ஸ்டெத் மூலம் கேட்கலாம்.
- மிகையான இதய உந்துதலுக்குக் காரணமான சோகை, பேஜட் நோய் (Paget's Disease), தைராய்டு சுரப்பியின் மிகையான பணி போன்ற நோய்களின் அறிகுறிகளும் தெரியும். மூச்சு இடர்தான் இந்நோயின் முதன்மையான அறிகுறியாகும். கல்லீரலும் வீங்கிப் பெரிதாக இருக்கும்.  
- மார்பு எக்ஸ்கதிர்ப் படத்தில் நுரையீரல் தமனியும் வலது வென்ட்ரிக்கிளும், வலது ஆரிக்கிளும் பெரிதாகத் தோற்றமளிக்கும். பெருந்தமனி (Aorta) மூச்சு மண்டலம் சிறியதாக இருக்கும். மேற்கூறிய அறிகுறிகளைக் கொண்டே நோய் உறுதிசெய்து விடலாம். அண்மைக்காலத்தில் இதய மீ ஒலி அலகீடு (ECHO) மூலம் இந்நிலை உறுதிப்படுத்தப்படுகிறது.
# நுரையீரல் இரத்த மிகு அழுத்தம்

## மருத்துவம்

நுரையீரல் இரத்த மிகு அழுத்தத்திற்கான காரணம் தெரிந்தால், அதைத் தவிர்ப்பதன் மூலம் சிகிச்சை அளிக்கலாம். பொதுவாக உயிரி எதிர் மருந்துகள், மூச்சுக் குழல் விரிப்பு மருந்துகள் ஆகியவை ஓரளவு பலனளிக்கும். சில நிலைகளில் இரத்த உறைவு எதிர் மருந்துகள் அளிக்க வேண்டி வரும். இன்றைய நிலையில் உயிர்வளி பயன்படுகிறது. மொத்தத்தில் எந்த மருத்துவமும் நிரந்தரமான பலனை அளிக்காது என முன்பு கருதப்பட்டது. அண்மையில் 'கால்சியத் தடம் அடைப்பிகள்' (Calcium Channel Blockers) என்ற மருந்து வகைகள் பலனளிக்கலாம் என மருத்துவ ஆய்வுகளால் தெரிய வருகிறது. புரோஸ்டாசைக்லின் (PC), நைட்ரஸ் ஆக்சைடு (NO) என்பன புதிய மருத்துவ
வரவுகளாகும்.
# 2019 துடுப்பாட்ட உலகக்கிண்ண புள்ளிவிவரம்

2019 துடுப்பாட்ட உலகக்கிண்ணத்தின் குறிப்பிடத்தக்க புள்ளிவிவரங்கள் இங்கு தொகுக்கப்பட்டுள்ளன. (முழுமையான பட்டியலன்று)  
***அண்மைய இற்றை : குழு நிலைப் போட்டிகள் முடிவடைந்த நிலை***
# 2019 துடுப்பாட்ட உலகக்கிண்ண புள்ளிவிவரம்

### அணிகளின் செயற்றிறன்

| வகை | அணி | எதிரணி | விவரம் | ஆட்ட விவரம் | சான்று |
| --- | --- | --- | --- | --- | --- |
| ஒரு ஆட்டத்தில் அதிக ஓட்டங்கள் எடுத்த அணி | 397 ஓட்டங்கள், 6 இலக்குகள் இழப்பிற்கு | 24ஆவது ஆட்டம் |  |  |  |
| ஒரு ஆட்டத்தில் குறைந்த ஓட்டங்கள் எடுத்த அணி (சிறிது நேரம் விளையாடி, ஆனால் மழை காரணமாக இரத்தான ஆட்டங்கள் கணக்கில் எடுத்துக்கொள்ளப்படவில்லை) | 105 ஓட்டங்கள், அனைத்து இலக்குகள் இழப்பிற்கு | 2ஆவது ஆட்டம் |  |  |  |
| அதிக வித்தியாசத்தில் வென்ற அணி (ஓட்டங்கள் அடிப்படையில்) | 150 ஓட்டங்கள் வித்தியாசம் | 24ஆவது ஆட்டம் |  |  |  |
| அதிக வித்தியாசத்தில் வென்ற அணி (விக்கெட்டுகள் அடிப்படையில்) | 10 இலக்குகள் வித்தியாசம் (33.5 பந்துப்பரிமாற்றங்கள் மீதமிருந்தன) | 3ஆவது ஆட்டம் | } |  |  |
# 2019 துடுப்பாட்ட உலகக்கிண்ண புள்ளிவிவரம்

### அணிகளின் செயற்றிறன்

#### துடுப்பாடல்

| அணி | ஒரு ஆட்டத்தில் எடுத்த அதிகபட்ச ஓட்டங்கள் | எதிரணி | ஒரு ஆட்டத்தில் எடுத்த குறைந்தபட்ச ஓட்டங்கள் | எதிரணி | சான்றுகள் |
| --- | --- | --- | --- | --- | --- |
| 288 (50 பந்துப் பரிமாற்றங்களில்) | மேற்கிந்தியத் தீவுகள் | 125 | தென்னாப்பிரிக்கா |  |  |
| 381/5 (50 பந்துப் பரிமாற்றங்களில்) | வங்காளதேசம் | 209/3 (34.5 பந்துப் பரிமாற்றங்களில்) | ஆப்கானித்தான் |  |  |
| 333/8 (50 பந்துப் பரிமாற்றங்களில்) | ஆத்திரேலியா | 244 | நியூசிலாந்து |  |  |
| 397/6 (50 பந்துப் பரிமாற்றங்களில்) | ஆப்கானித்தான் | 212 | இலங்கை |  |  |
| 352/5 (50 பந்துப் பரிமாற்றங்களில்) | ஆத்திரேலியா | 224/8 (50 பந்துப் பரிமாற்றங்களில்) | ஆப்கானித்தான் |  |  |
| 291/8 (50 பந்துப் பரிமாற்றங்களில்) | மேற்கிந்தியத் தீவுகள் | 137/0 (16.1 பந்துப் பரிமாற்றங்களில்) | இலங்கை |  |  |
| 348/8 (50 பந்துப் பரிமாற்றங்களில்) | இங்கிலாந்து | 105 | மேற்கிந்தியத் தீவுகள் |  |  |
| 309/8 (50 பந்துப் பரிமாற்றங்களில்) | வங்கதேசம் | 131/1 (28.4 பந்துப் பரிமாற்றங்களில்) | ஆப்கானித்தான் |  |  |
| 338/6 (50 பந்துப் பரிமாற்றங்களில்) | மேற்கிந்தியத் தீவுகள் | 136 | நியூசிலாந்து |  |  |
| 321/8 (50 பந்துப் பரிமாற்றங்களில்) | வங்காளதேசம் | 108/3 (13.4 பந்துப் பரிமாற்றங்களில்) | பாக்கித்தான் | } |  |
# 2019 துடுப்பாட்ட உலகக்கிண்ண புள்ளிவிவரம்

### வீரர்களின் செயற்றிறன்

#### துடுப்பாடல்

| வகை | வீரர் | அணி | முதன்மை விவரம் | கூடுதல் விவரம் | சான்று |
| --- | --- | --- | --- | --- | --- |
| ஒட்டுமொத்தமாக அதிக ஓட்டங்கள் பெற்ற வீரர் | ரோகித் சர்மா | 647 ஓட்டங்கள் | 8 ஆட்டங்களில் சராசரியாக 92.42 ஓட்டங்கள் |  |  |
| ஒரு ஆட்டத்தில் அதிக ஓட்டங்கள் பெற்ற வீரர் | டேவிட் வார்னர் | 166 ஓட்டங்கள் | 147 பந்துகள், 14 நான்குகள், 5 ஆறுகள் |  |  |
| அதிக சதங்கள் பெற்ற வீரர் | ரோகித் சர்மா | 5 சதங்கள் | பாக்கித்தான், தென்னாப்பிரிக்கா, இங்கிலாந்து, வங்காளதேசம், இலங்கை அணிகளுக்கு எதிராக தலா 1 |  |  |
| அதிக அரைச்சதங்கள் பெற்ற வீரர் | சகீப் அல் அசன் | 7 அரைச்சதங்கள் (8 ஆட்டங்களில்) | தவிர 2 சதங்களும் அடித்திருந்தார் |  |  |
| குறைந்த பந்துகளில் சதம் பெற்ற வீரர் |  |  |  |  |  |
| குறைந்த பந்துகளில் அரைச்சதம் பெற்ற வீரர் |  |  |  |  |  |
| ஒரு ஆட்டத்தில் அதிக 'ஆறு' ஓட்டங்கள் பெற்ற வீரர் | இயோன் மோர்கன் | 17 ஆறுகள் | ஆப்கானித்தானிற்கு எதிரான ஆட்டம் |  |  |
| ஒரு ஆட்டத்தில் அதிக 'நான்கு' ஓட்டங்கள் பெற்ற வீரர் |  |  |  |  |  |
| ஒட்டுமொத்தமாக அதிக 'ஆறு' ஓட்டங்கள் பெற்ற வீரர் | இயோன் மோர்கன் | 22 ஆறுகள் | 7 ஆட்டங்கள் |  |  |
| ஒட்டுமொத்தமாக அதிக 'நான்கு' ஓட்டங்கள் பெற்ற வீரர் | ரோகித் சர்மா | 67 நான்குகள் | 8 ஆட்டங்கள் |  |  |
| அதிக முறை 'ஓட்ட ஆட்டமிழப்பு' முறையில் ஆட்டமிழந்த வீரர் | } |  |  |  |  |  
##### சதங்கள்
| வரிசை எண் | வீரர் | அணி | எதிரணி | விவரம் | ஆட்ட விவரம் | சான்று |
| --- | --- | --- | --- | --- | --- | --- |
| 1 | ஜோ ரூட் | 107 ஓட்டங்கள், 104 பந்துகள், 10 நான்குகள், 1 ஆறுகள் | 6ஆவது ஆட்டம் |  |  |  |
| 4 | ஜேசன் ரோய் | 153 ஓட்டங்கள், 121 பந்துகள், 14 நான்குகள், 5 ஆறுகள் | 12ஆவது ஆட்டம் |  |  |  |
| 5 | சகீப் அல் அசன் | 121 ஓட்டங்கள், 119 பந்துகள், 12 நான்குகள், 1 ஆறுகள் | 12ஆவது ஆட்டம் |  |  |  |
| 7 | டேவிட் வார்னர் | 107 ஓட்டங்கள், 111 பந்துகள், 11 நான்குகள், 1 ஆறுகள் | 17ஆவது ஆட்டம் |  |  |  |
| 8 | ஜோ ரூட் | 100 ஓட்டங்கள், 94 பந்துகள், 11 நான்குகள் | 19ஆவது ஆட்டம் |  |  |  |
| 9 | ஆரன் பிஞ்ச் | 153 ஓட்டங்கள், 132 பந்துகள், 5 ஆறுகள், 15 நான்குகள் | 20ஆவது ஆட்டம் |  |  |  |
| 10 | ரோகித் சர்மா | 140 ஓட்டங்கள், 113 பந்துகள், 3 ஆறுகள், 14 நான்குகள் | 22ஆவது ஆட்டம் |  |  |  |
| 11 | சகீப் அல் அசன் | 124 ஓட்டங்கள், 99 பந்துகள், 16 நான்குகள் | 23ஆவது ஆட்டம் |  |  |  |
| 12 | இயோன் மோர்கன் | 148 ஓட்டங்கள், 71 பந்துகள், 4 நான்குகள், 17 ஆறுகள் | 24ஆவது ஆட்டம் |  |  |  |
| 13 | டேவிட் வார்னர் | 166 ஓட்டங்கள், 147 பந்துகள், 14 நான்குகள், 5 ஆறுகள் | 26ஆவது ஆட்டம் |  |  |  |
| 14 | முஷ்பிகுர் ரகீம் | 102 ஓட்டங்கள், 97 பந்துகள், 9 நான்குகள், 1 ஆறுகள் | 26ஆவது ஆட்டம் |  |  |  |
| 16 | பாபர் அசாம் | 101 ஓட்டங்கள், 127 பந்துகள், 11 நான்குகள் | 33ஆவது ஆட்டம் |  |  |  |
| 17 | ஜொனாதன் பேர்ஸ்டோ | 111 ஓட்டங்கள், 109 பந்துகள், 10 நான்குகள், 6 ஆறுகள் | 38ஆவது ஆட்டம் |  |  |  |
| 18 | அவுசிக்கா பெர்னாண்டோ | 104 ஓட்டங்கள், 103 பந்துகள், 9 நான்குகள், 2 ஆறுகள் | 39ஆவது ஆட்டம் |  |  |  |
| 19 | ரோகித் சர்மா | 104 ஓட்டங்கள், 92 பந்துகள், 7 நான்குகள், 5 ஆறுகள் | 40ஆவது ஆட்டம் | } |  |  |  
- வீரர் எவரும் சதம் அடிக்காத அணிகள் : ஆப்கானித்தான்
- அதிக சதங்கள் அடித்த அணி :
# 2019 துடுப்பாட்ட உலகக்கிண்ண புள்ளிவிவரம்

### வீரர்களின் செயற்றிறன்

#### பந்துவீச்சு

| வகை | வீரர் | எதிரணி | முதன்மை விவரம் | கூடுதல் விவரம் | சான்று |
| --- | --- | --- | --- | --- | --- |
| ஒட்டுமொத்தமாக அதிக இலக்குகளை கைப்பற்றிய வீரர் | மிட்செல் ஸ்டார்க் (ஆத்திரேலியா) | 8 அணிகள் | 24 இலக்குகள் | 8 ஆட்டங்களில் |  |
| ஒரு ஆட்டத்தில் அதிக இலக்குகளை கைப்பற்றிய வீரர் | மிட்செல் ஸ்டார்க் (ஆத்திரேலியா) | இரண்டு முறை 5 இலக்குகளை கைப்பற்றினார். நியூசிலாந்திற்கு எதிராக ஒரு முறை, மேற்கிந்தியத் தீவுகளுக்கு எதிராக ஒரு முறை | 5 இலக்குகள் | 9.4-1-26-5, 10.0-1-46-5 |  |
| ஒரு ஆட்டத்தில் அதிக 'ஓட்டமற்ற பந்துப் பரிமாற்றங்கள்' வீசிய வீரர் |  |  |  |  |  |
| ஒட்டுமொத்தமாக அதிக 'ஓட்டமற்ற பந்துப் பரிமாற்றங்கள்' வீசிய வீரர் | ஜோப்ரா ஆர்ச்சர் (இங்கிலாந்து) | 8 அணிகள் | 7 ஓட்டமற்ற பந்துப் பரிமாற்றங்கள் | 8 ஆட்டங்களில் |  |
| ஒரு பந்துப் பரிமாற்றத்தில் அதிக ஓட்டங்கள் தந்த வீரர் |  |  |  |  |  |
| ஹாட்ரிக் இலக்குகளை கைப்பற்றிய வீரர் | } |  |  |  |  |
# 2019 துடுப்பாட்ட உலகக்கிண்ண புள்ளிவிவரம்

### வீரர்களின் செயற்றிறன்

#### களத்தடுப்பு

| வகை | வீரர் | அணி | கூடுதல் விவரம் | சான்று |
| --- | --- | --- | --- | --- |
| அதிக பிடியெடுப்புகள் செய்த வீரர் | ஜொனாதன் பேர்ஸ்டோ | இங்கிலாந்து | 6 பிடியெடுப்புகள் (4 ஆட்டங்களில்) |  |
| அதிக 'ஓட்ட ஆட்டமிழப்புக்கள்' செய்த வீரர் | } |  |  |  |
# 2019 துடுப்பாட்ட உலகக்கிண்ண புள்ளிவிவரம்

### வீரர்களின் செயற்றிறன்

#### ஆட்ட நாயகன் விருது பெற்றவர்கள்

| வீரர் | அணி | எதிரணி | கூடுதல் விவரம் | ஆட்ட விவரம் | சான்று |
| --- | --- | --- | --- | --- | --- |
| பென் ஸ்டோக்ஸ் | துடுப்பாடி, 89 ஓட்டங்கள் எடுத்தார். பந்து வீசி, 2 இலக்குகளை கைப்பற்றினார். | 1ஆவது ஆட்டம் |  |  |  |
| ஓசேன் தாமஸ் | பந்து வீசி, 4 இலக்குகளை கைப்பற்றினார். | 2ஆவது ஆட்டம் |  |  |  |
| டேவிட் வார்னர் | துடுப்பாடி, 89 ஓட்டங்கள் (ஆட்டமிழக்கவில்லை) எடுத்தார். | 4ஆவது ஆட்டம் |  |  |  |
| சாகிப் அல் ஹாசன் | துடுப்பாடி, 75 ஓட்டங்கள் எடுத்தார். பந்து வீசி, 1 இலக்கை கைப்பற்றினார். | 5ஆவது ஆட்டம் |  |  |  |
| மொகம்மது ஹபீஸ் | துடுப்பாடி, 84 ஓட்டங்கள் எடுத்தார். பந்து வீசி, 1 இலக்கை கைப்பற்றினார். | 6ஆவது ஆட்டம் |  |  |  |
| நுவான் பிரதீப் | பந்து வீசி, 4 விக்கெட்டுகளை கைப்பற்றினார். | 7ஆவது ஆட்டம் |  |  |  |
| ரோகித் சர்மா | துடுப்பாடி, 122 ஓட்டங்கள் (ஆட்டமிழக்கவில்லை) எடுத்தார். | 8ஆவது ஆட்டம் |  |  |  |
| ஜேசன் ரோய் | துடுப்பாடி, 153 ஓட்டங்கள் எடுத்தார். (121 பந்துகள், 14 நான்குகள், 5 ஆறுகள்) | 12ஆவது ஆட்டம் |  |  |  |
| ஷிகர் தவான் | துடுப்பாடி 117 ஓட்டங்கள் எடுத்தார். (109 பந்துகள், 16 நான்குகள்) | 14ஆவது ஆட்டம் |  |  |  |
| ரோகித் சர்மா | துடுப்பாடி 140 ஓட்டங்கள் எடுத்தார். (113 பந்துகள், 3 ஆறுகள், 14 நான்குகள்) | 22ஆவது ஆட்டம் |  |  |  |
| ஜஸ்பிரித் பும்ரா | பந்து வீசி, 2 இலக்குகளை கைப்பற்றினார். | 28ஆவது ஆட்டம் |  |  |  |
| கேன் வில்லியம்சன் | துடுப்பாடி 148 ஓட்டங்கள் எடுத்தார். (154 பந்துகள், 14 நான்குகள், 1 ஆறுகள்) | 29ஆவது ஆட்டம் |  |  |  |
| சகீப் அல் அசன் | துடுப்பாடி 51 ஓட்டங்கள் எடுத்தார் (69 பந்துகள், 1 நான்குகள்). பந்து வீசி 5 இலக்குகளை கைப்பற்றினார் (10-1-29-5) | 31ஆவது ஆட்டம் |  |  |  |
| ஆரன் பிஞ்ச் | துடுப்பாடி 100 ஓட்டங்கள் எடுத்தார் ( 116 பந்துகள், 11 நான்குகள், 2 ஆறுகள்). | 32ஆவது ஆட்டம் |  |  |  |
| பாபர் அசாம் | துடுப்பாடி 101 ஓட்டங்கள் எடுத்தார். (127 பந்துகள், 11 நான்குகள்) | 33ஆவது ஆட்டம் |  |  |  |
| துவைன் பிரிட்டோரியசு | பந்து வீசி, 3 இலக்குகளை கைப்பற்றினார். (10-2-25-3) | 35ஆவது ஆட்டம் |  |  |  |
| இமாத் வசிம் | துடுப்பாடி 49 ஓட்டங்கள் எடுத்தார் (54 பந்துகள், 5 நான்குகள், ஆட்டமிழக்கவில்லை). பந்து வீசி, 2 இலக்குகளை கைப்பற்றினார் (10-0-48-2) | 36ஆவது ஆட்டம் |  |  |  |
| அலெக்சு கேரி | துடுப்பாடி 71 ஓட்டங்கள் எடுத்தார். (72 பந்துகள், 11 நான்குகள்) | 37ஆவது ஆட்டம் |  |  |  |
| ஜொனாதன் பேர்ஸ்டோ | துடுப்பாடி 111 ஓட்டங்கள் எடுத்தார். (109 பந்துகள், 10 நான்குகள், 6 ஆறுகள்) | 38ஆவது ஆட்டம் |  |  |  |
| 42ஆவது ஆட்டம் |  |  |  |  |  |
| 43ஆவது ஆட்டம் |  |  |  |  |  |
| 44ஆவது ஆட்டம் |  |  |  |  |  |
| 45ஆவது ஆட்டம் | } |  |  |  |  |  
*குறிப்பு: மழையின் காரணமாக 11ஆவது, 15ஆவது, 16ஆவது, 18ஆவது ஆட்டங்கள் இரத்து செய்யப்பட்டன.*  
- ஆட்ட நாயகன் விருதைப் பெறாத அணிகள்: ஆப்கானித்தான்
- ஆட்ட நாயகன் விருதை அதிக முறை பெற்ற அணிகள்: ஆத்திரேலியா (7)
- சகலத்துறை திறனுக்காக தரப்பட்ட விருதுகளின் எண்ணிக்கை: 5
- துடுப்பாடலுக்காக தரப்பட்ட விருதுகளின் எண்ணிக்கை: 22
- பந்துவீசலுக்காக தரப்பட்ட விருதுகளின் எண்ணிக்கை: 8
# 2019 துடுப்பாட்ட உலகக்கிண்ண புள்ளிவிவரம்

## வெளியிணைப்புகள்

- புள்ளிவிவரத் தொகுப்பு
# மந்தல் பௌத்த பாறைச் சிற்பங்கள்

இருபுறமும் போதிசத்துவர்கள் மற்றும் மைத்திரேயர்கள் சிற்பங்கள்]]
சிற்பங்கள்]]  
**மந்தல் பௌத்த பாறைச் சிற்பங்கள்** (**Manthal Buddha Rock** , இந்தியாவின் காஷ்மீருக்கு வடக்கில் உள்ள ஜில்ஜித்-பால்திஸ்தான் மலைப்பகுதியில் உள்ள, ஸ்கர்டு நகரத்திற்கு அருகில் உள்ள மந்தல் கிராமத்தில், இசுலாம் சமயத்தின் வருகைக்கு முன்னர், கிபி ஒன்பதாம் நூற்றாண்டில், கருங்கல் பாறைகளில் செதுக்கப்பட்ட கௌதம புத்தர் மற்றும் பௌத்த சமய நினைவுச் சின்னங்களின் தொகுதி ஆகும்.
# மந்தல் பௌத்த பாறைச் சிற்பங்கள்

## இதனையும் காண்க

- பௌத்த தொல்லியற்களங்கள்
# புனித சந்தியாகப்பர் தேவாலயம்

**புனித சந்தியாகப்பர் தேவாலயம்** என்பது தமிழ்நாட்டின், இராமநாதபுரம் மாவட்டம், சாயல்குடியில் இருந்து ஆறு கிலோமீட்டர் தொலைவில் உள்ள மூக்கையூரில் உள்ள பழமையான ஒரு கிறித்துவ ஆலயமாகும். இந்த ஆலயமானது சிவகங்கை மறைமாவட்டத்துக்கு உட்பட்டது.
# புனித சந்தியாகப்பர் தேவாலயம்

## வரலாறு

தூத்துக்குடி மாவட்டம் மணப்பாடு முதல் வேம்பார் வரை வாழ்ந்து வந்த பரதவ மக்கள் கீழக்கரைவரை மீன்பிடித்தல், முத்துக் குளித்தல் ஆகிய பணிகளில் ஈடுபட்டுவந்தனர். இப்பகுதியில் இவர்களுக்கும் மூர் இன முசுலீம்களுக்கும் தொழில் பேட்டி இருந்துவந்த நிலையில் இது மோதலாக உருவெடுத்தது. இதனால் பரதவ மக்கள் கோவாவில் இருந்த போர்ச்சுகீசியர்களிடம் ஆயுத உதவியைக் கேட்டனர். அதற்கு அவர்கள் தாங்கள் நேரடியாக உதவ இயலாது என்றும், வேண்டுமானால் கிறித்தவர்களாக மாறினால் உதவத் தயார் என்றனர். இதையடுத்து 1529 ஆம் ஆண்டு 40,000 பரதவர்கள் கிறித்தவர்களாக மாறியதாக கூறப்படுகிறது. இந்த மக்களில் ஒரு பகுதியினர் மூக்கையூரில் வாழ்ந்து வந்த நிலையில், இந்த மக்களுக்காக 1715இல் புனித சந்தியாகப்பர் தேவாலயம் கட்டப்பட்டது.
# புனித சந்தியாகப்பர் தேவாலயம்

## தேவாலயம்

இந்த தேவாலயமானது முதலில் ஒரு ஓட்டுக் கட்டிடத்தில் செயல்பட்டுவந்தது. பின்னர் 1715 இல் போர்த்துகிசிய, உரோமானியக் கட்டிடக் கலையில் புதியதாக கட்டப்பட்டது. பழமையான இந்ந தேவாலயமானது வலு குன்றியுள்ளதாக கருதப்பட்டுள்ளதால் பாதுகாப்புக் கருதி பயன்பாடு இன்றி உள்ளது.
# வடிநில நீர் வழிமாற்றம்

ஆற்றிற்கும் தென் பிளாட்டே ஆற்றிற்கும் இடையே கேமிரோன் கணவாய் வழியாகப் பாயும் மிச்சிகன் ஓடை]]
**வடிநில நீர் வழிமாற்றம்** என்பது செயற்கையாக வடிநில நீரை வழிமாற்றும் திட்டமாகும். இதனை **நதிநீர் இணைப்பு** என்றும் வழங்கப்படுகிறது. இந்த நீரியல் திட்டத்தால் உபரி நீர் கொண்ட நதியிலிருந்து நீர்ப் பற்றாக்குறை உள்ள வடிநிலங்களில் நீரை வழிமாற்றி, வேளாண்மை, குடிநீர், மின்சாரத் தயாரிப்பு போன்ற மானுடத் தேவைக்குப் பயன்படுத்தப்படுகிறது. இரண்டு அல்லது மேற்பட்ட நீர்நிலைகளைப் புதிய செயற்கையான கால்வாய்கள் மூலம் இணைத்துப் பயன்படுத்தப்படுகிறது. ஆதிகாலம் தொட்டே இத்தகைய நீர் வழிமாற்றல்கள் இருந்தாலும், ஆத்திரேலியா, இந்தியா, அமெரிக்க ஐக்கிய நாடு, கனடா, மெக்சிகோ, ஸ்பெயின் மற்றும் சீனம் போன்ற நாடுகளில் பத்தொன்பதாம் நூற்றாண்டில் வடிநில நீர் வழிமாற்றம் நவீன வளர்ச்சியடைந்தது. பெருநகரங்களான டென்வர் மற்றும் லாஸ் ஏஞ்சலஸ் நீர் வழிமாற்றத்தாலேயே இயங்குகின்றன. மேலும் இந்தியாவின் பசுமைப் புரட்சி, கனடாவின் நீர் ஆற்றல் உற்பத்தியெல்லாம் நீர் வழிமாற்றத்தால் சாத்தியமானது.
# வடிநில நீர் வழிமாற்றம்

## இந்தியாவில்

- கேரளாவின் முல்லைப் பெரியாறு நதியிலிருந்து தமிழ்நாடு வைகைக்குக் குழாய்கள் மூலம் சுமார் 40.75 நொடிக்கு கனமீட்டர் அளவு வழிமாற்றப்படுகிறது. 1895 இல் போடப்பட்ட திட்டத்தால் சுமார் 81,000 எக்டர் நிலங்கள் பாசன வசதி பெற்றன. குடிநீர் தேவைகளையும் செய்து கொள்ளமுடியும்.
- கனமழைக் காலங்களில் ஏற்படும் வெள்ளப் பெருக்கைக் கட்டுப்படுத்தி வறட்சியில் உள்ள பகுதிகளுக்குத் திருப்பி பேரிழப்பைக் குறைக்கமுடியும்.
- புதிய கால்வாய்கள் மூலம் வாய்ப்புள்ள இடங்களில் நீர் மின் ஆற்றல் உற்பத்தி செய்து கொள்ள முடியும்
- சாலைப் போக்குவரத்தைவிட செலவு குறைவான, அதிக பயனுள்ள நீர்வழிச் சாலைகளாகப் பயன்படும்.
# வடிநில நீர் வழிமாற்றம்

## இடர்கள்

- காலங்காலமாக ஓடிக்கொண்டிருந்த ஆற்றுநீரின் ஒருபகுதியை வழிமாற்றுவதால் சுற்றுச்சூழல்சார்ந்த பிரச்சினைகள் உருவாகலாம்.
- கடலில் கலக்கும் நன்னீர் குறைவதால் நீர்சார் சூழல் மண்டலம் சீர்கெட்டு, கடல்வாழ் உயிரினங்களின் வாழ்வாதாரம் பாதிக்கப்படலாம்.
- புதிய கால்வாய்கள் அமைக்க வனப்பகுதிகளில் அதிக அளவில் நிலங்களைப் பயன்படுத்துவதால் காடழிப்பு ஏற்படலாம்.
- புதிய அணைகள் அல்லது தடுப்பணைகள் உருவாகும் போது மக்களின் வாழிடங்கள் நீரில் மூழ்கும் நிலை ஏற்படலாம் மற்றும் அவர்களின் மறுகுடி பெயர்வும் இடர்களாக அமையலாம்.
# நிரஞ்சன் ஜோதி

**நிரஞ்சன் ஜோதி** (**Niranjan Jyoti**) (பிறப்பு:1967), ஹரி கதா காலட்சேபம் செய்பவரான இவர் பொதுவாக **சாத்வி நிரஞ்சன் ஜோதி** என அறியப்படுகிறார். பாரதிய ஜனதா கட்சியை சேர்ந்த இவர் 2014 மற்றும் 2019களில், பதினாறாவது மக்களவை மற்றும் பதினேழாவது மக்களவைக்கு உத்தரப் பிரதேசத்தின் பதேப்பூர் மக்களவைத் தொகுதியிலிருந்து தேர்ந்தெடுக்கப்பட்டார்.  
இவர் நரேந்திர மோதியின் முதல் அமைச்சரவையில், உணவு பதப்படுத்தும் தொழில் துறையில் இணை அமைச்சராக பதவி வகித்தவர். பின்னர் மீண்டும் மே, 2019-இல் நரேந்திர மோதியின் இரண்டாம் அமைச்சரவையில் ஊரக வளர்ச்சித் துறை இணை அமைச்சராக நியமிக்கப்பட்டார்.
# கணக்கம்பட்டி

**கணக்கம்பட்டி** (KANAKKAMPATTI) என்பது இந்தியாவின், தமிழ்நாட்டின், கிருஷ்ணகிரி மாவட்டம், ஊத்தங்கரை வட்டத்துக்கு, உட்பட்ட ஒரு வருவாய் கிராமம் ஆகும்.
# கணக்கம்பட்டி

## மக்கள்வகைப்பாடு

படப்பள்ளி ஊராட்சிக்கு உட்பட்ட இந்த ஊரானது ஊத்தங்கரையில் இருந்து 6 கிலோமீட்டர் தொலைவிலும், மாவட்டத்தின் தலைநகரான கிருஷ்ணகிரியில் இருந்து 46 கிலோமீட்டர் தொலைவிலும் தொலைவிலும் உள்ளது. 2011 ஆண்டு மக்கள் கணக்கெடுப்பின்படி இக்கிராமத்தில் 373 வீடுகள் உள்ளன. கிராமத்தின் மொத்த மக்கள் தொகையானது 1,531 ஆகும். இதில் ஆண்கள் எண்ணிக்கை 801, பெண்களின் எண்ணிக்கை 730 என உள்ளது.  
கணக்கம்பட்டி கிராமத்தில் அதிகமாக யாதவ சமூகத்தைச் சேர்ந்த மக்கள் வசிக்கின்றார்கள். இந்த கிராமத்தில் மா, வாழை, நெல் சாகுபடி மற்றும் இதர பயிர் வகைகள் சாகுபடி செய்யப்படுகிறது. ராகி, சாமை, பச்சைப்பயிறு, உளுந்து, நரிப்பயிறு, கொள்ளு, தட்டைப்பயிறு, அவரை, துவரை போன்ற தானிய வகைகளும் பயிரிடப்படுகின்றது.  
படப்பள்ளி பஞ்சாயத்துக்கு உட்பட்ட இந்த கிராமத்தில் ஒரு உயர்நிலைப் பள்ளியும், ஒரு தொடக்கப் பள்ளியும் அமைந்துள்ளது. கணக்கம்பட்டி கிராமம் <ins>கோவில்கள்</ins> சூழப்பட்ட ஒரு கிராமம் ஆகும். வடகிழக்கே குட்டை மாரியம்மனும், தென்கிழக்கு முனியப்பனும், வடக்கே வேடியப்பனும், மேற்கே செல்லியம்மனும் மற்றும் அக்குமாரியம்மனும்,தென்மேற்கு விநாயகப் பெருமானும், தெற்கு மாரியம்மனும், ஊரின் மையப்பகுதியில் பஜனை கோயில் என்றழைக்கப்படுகின்ற ஸ்ரீகிருஷ்ண பெருமாள் கோயலும் அமைந்துள்ளது.  
இந்த கிராமத்தில் கோவில்கள், பள்ளிகள், நியாயவிலை கடை, பகுதி நேரம் நடமாடும் மருத்துவமனை, அங்கன்வாடி <ins>பள்ளி</ins> போன்ற அனைத்து அத்தியாவசிய வசதிகள் கொண்ட தன்னிறைவு பெற்ற கிராமம் ஆகும்.
# கானம்பட்டி

**கானம்பட்டி** (KANAMPATTI) என்பது இந்தியாவின், தமிழ்நாட்டின், கிருஷ்ணகிரி மாவட்டம், ஊத்தங்கரை வட்டத்துக்கு, உட்பட்ட ஒரு வருவாய் கிராமம் ஆகும்.
# கானம்பட்டி

## மக்கள்வகைப்பாடு

மரம்பட்டி ஊராட்சிக்கு உட்பட்ட இந்த ஊரானது ஊத்தங்கரையில் இருந்து 7 கிலோமீட்டர் தொலைவிலும், மாவட்டத்தின் தலைநகரான கிருஷ்ணகிரியில் இருந்து 55 கிலோமீட்டர் தொலைவிலும், மாநிலத் தலைநகரான சென்னையில் இருந்து 235 கிலோமீட்டர் தொலைவிலும் உள்ளது. 2011 ஆண்டு மக்கள் கணக்கெடுப்பின்படி இக்கிராமத்தில் 644 வீடுகள் உள்ளன. கிராமத்தின் மொத்த மக்கள் தொகையானது 787 ஆகும். இதில் ஆண்கள் எண்ணிக்கை 411, பெண்களின் எண்ணிக்கை 376 என உள்ளது. மக்களின் கல்வியறிவு விகிதமானது 64.5% என உள்ளது. இது தமிழ்நாட்டின் சராசரி எழுத்தறிவு விகிதமான 80.09 % ஐ விடக்குறைவு ஆகும்.
# யுரேனியம் எக்சாகுளோரைடு

**யுரேனியம் எக்சாகுளோரைடு** (*Uranium hexachloride*) +6 என்ற ஆக்சிசனேற்ற நிலையில் யுரேனியம் காணப்படும் ஒரு கனிம வேதியியல் சேர்மமாகும். யுரேனியமும் குளோரினும் சேர்ந்து இந்த உலோக ஆலைடு உருவாகிறது. UCl6 என்ற மூலக்கூற்று வாய்ப்பாட்டால் யுரேனியம் எக்சாகுளோரைடு விவரிக்கப்படுகிறது. பல்-ஒளி வீசுகின்ற அடர் பச்சை நிற படிகத்திண்மம் என்று வகைப்படுத்தப்படும் இதன் ஆவி அழுத்தம் 373.15 கெல்வின் வெப்பநிலையில் 1-3 மி.மீ.பாதரசம் ஆகும். அறை வெப்பநிலையில் வெற்றிடம், உலர் காற்று, நைட்ரசன் மற்றும் ஈலியம் வாயுச் சூழலில் UCl6 நிலைப்புத்தன்மையுடன் காணப்படுகிறது. கார்பன் டெட்ராகுளோரைடில் யுரேனியம் எக்சாகுளோரைடு கரைகிறது. மற்ற யுரேனியம் ஆலைடு சேர்மங்களுடன் ஒப்பிடுகையில் UCl6 சேர்மத்தைப் பற்றி குறைவாகவே அறியப்பட்டுள்ளது.
# யுரேனியம் எக்சாகுளோரைடு

## கட்டமைப்பும் பிணைப்பும்

Oh என்ற இடக்குழுவுடன் கூடிய எண்கோண வடிவத்தை யுரேனியம் எக்சாகுளோரைடு ஏற்றுள்ளது. இதன் அணிக்கோவையானது (பரிமாணங்கள்:10.95 ± 0.02Å x 6.03 ± 0.01Å) வடிவத்தில் அறுங்கோணமாய் ஓர் அலகு செல்லுக்கு மூன்று மூலக்கூறுகள் பெற்றுள்ளது. சராசரியாக U-Cl பிணைப்பின் நீளம் கோட்பாடுகளின் அடிப்படையில் 2.472Å என்றும் எக்சு-கதிர் விளிம்பு விளைவு சோதனையின் அடிப்படையில் 2.42Å என்றும் மதிப்பிடப்படுகிறது. அடுத்தடுத்த குளோரின் அணுக்களுக்கிடையிலான தொலைவு 3.65Å என்றும் கணக்கிடப்பட்டுள்ளது.
# யுரேனியம் எக்சாகுளோரைடு

## வேதிப் பண்புகள்

யுரேனியம் எக்சாகுளோரைடு மிகவும் அதிக அளவில் நீருறிஞ்சக்கூடிய ஒரு சேர்மமாகும். சாதாரண வளிமண்டல அழுத்தத்தில் வெளிப்படும்போது இது சிதைவுக்கு உள்ளாகிறது. எனவே யுரேனியம் எக்சாகுளோரைடை வெற்றிடத்தில் அல்லது ஓர் உலர்ந்த பெட்டியில் வைத்து கையாள வேண்டும்.
# யுரேனியம் எக்சாகுளோரைடு

## வெப்பச் சிதைவு

120o செல்சியசு வெப்பநிலை மற்றும் 150o செல்சியசு வெப்பநிலை வரையில் UCl6 நிலைப்புத் தன்மையுடன் இருக்கும். யுரேனியம் எக்சாகுளோரைடு சிதைவடைவதால் படிகத் திண்மம் ஒரு நிலையில் இருந்து வேறொரு நிலைப்புத்தன்மை கொண்ட படிக நிலைக்கு மாறுகிறது
. இருப்பினும் வாயு நிலையிலுள்ள யுரேனியம் எக்சாகுளோரைடு சிதைவடைவதால் UCl6 உருவாகிறது. இவ்வினைக்கான வினையூக்க ஆற்றல் மோலுக்கு 40 கிலோகலோரி ஆகும்.  
2UCl<sub>6</sub> (வளிமம்) → 2UCl<sub>5</sub> (திண்மம்) + Cl<sub>2</sub> (வளிமம்)
# யுரேனியம் எக்சாகுளோரைடு

## கரைதிறன்

UCl6 நன்கு கரையக்கூடிய ஒரு வேதிப்பொருள் அல்ல. CCl4 சேர்மத்தில் கரைந்து பழுப்பு நிற கரைசலைத் தருகிறது. ஐசோபியூட்டைல் புரோமைடிலும் புளோரோ கார்பனிலும் (C7F16) யுரேனியம் எக்சாகுளோரைடு சிறிதளவு கரைகிறது.  
| கரைப்பான்கள் | வெப்பநிலை (<sup>o</sup>செ) | UCl<sub>6</sub>கிராம்/100 கிராம் கரைசல் |  |
| --- | --- | --- | --- |
| CCl<sub>4</sub> | −18 | 2.64 |  |
| CCl<sub>4</sub> | 0 | 4.9 |  |
| CCl<sub>4</sub> | 20 | 7.8 |  |
| 6.6% Cl<sub>2</sub> : 93.4% CCl<sub>4</sub> | −20 | 2.4 |  |
| 12.5% Cl<sub>2</sub> : 87.5% CCl<sub>4</sub> | −20 | 2.23 |  |
| 12.5% Cl<sub>2</sub> : 87.5% CCl<sub>4</sub> | 0 | 3.98 |  |
| நீர்ம Cl<sub>2</sub> | −33 | 2.20 |  |
| CH<sub>3</sub>Cl | −24 | 1.16 |  |
| பென்சீன் | 80 | கரையாது |  |
| பிரியான் 113 | 45 | 1.83 | } |
# யுரேனியம் எக்சாகுளோரைடு

## கரைதிறன்

### ஐதரசன் புளோரைடுடன் வினை

அறை வெப்பநிலையில் UCl<sub>6</sub> தூய்மையாக்கப்பட்ட நீரிலி நீர்ம ஐதரசன் புளோரைடுடன் வினை புரிந்து யுரேனியம் பெண்டா புளோரைடைக் (UF<sub>5</sub>) கொடுக்கிறது.  
2UCl<sub>6</sub>+ 10HF → 2UF<sub>5</sub> + 10HCl + Cl<sub>2</sub>
# யுரேனியம் எக்சாகுளோரைடு

## தொகுப்பு முறை தயாரிப்பு

யுரேனியம் டிரையாக்சைடுடன் நீர்மநிலை CCl<sub>4</sub> சேர்மத்தையும் சூடான குளோரினும் சேர்ந்த கலவையுடன் வினைபுரியச் செய்து தொகுப்பு முறையில் யுரேனியம் எக்சாகுளோரைடு தயாரிக்கப்படுகிறது. இருப்பினும் UCl<sub>5</sub> முன்னிலையில் வினையை நடைபெறச் செய்தால் உற்பத்தியை அதிகரிக்கச் செய்யலாம்.  
UO<sub>3</sub> ஆனது UCl<sub>5</sub> ஆக மாற்றப்பட்டு அது மிகையான குளோரினுடன் வினையில் ஈடுபட்டு UCl<sub>6</sub> ஆக மாற்றமடைகிறது. இவ்வினைகள் நிகழ கணிசமான அளவு வெப்பம் தேவைப்படுகிறது. வினையில் ஈடுபடும் வினைபடு பொருள்களின் தன்மைக்கேற்ப இவ்வெப்பநிலை 65<sup>o</sup>செ முதல் 170<sup>o</sup>செ வரை மாறுபடுகிறது. (இயல்பு நிலை வெப்பம்: 100<sup>o</sup>செ - 125<sup>o</sup>செ). பொதுவாக வினையானது உருவாகும் அழுத்தத்தை தாங்கும் வகையில் ஒரு வாயு புகா இறுக்க மூடியால் மூடபட்ட கலனில் மேற்கொள்ளப்படுதல் வேண்டும்.  
படி 1: 2UO<sub>3</sub> + 5Cl<sub>2</sub> → 2UCl<sub>5</sub> + 3O<sub>2</sub>  
படி 2: 2UCl<sub>5</sub> + Cl<sub>2</sub> → 2UCl<sub>6</sub>  
ஒட்டுமொத்த வினை: 2UO<sub>3</sub> + 6Cl<sub>2</sub> → 2UCl<sub>6</sub> + 3O<sub>2</sub>  
Cl<sub>2</sub> வாயுவை பதங்கமாகிய UCl<sub>4</sub> மீது 350<sup>o</sup>செ வெப்பநிலையில் செலுத்துவதன் மூலமும் உலோக யுரேனியம் எக்சாகுளோரைடைத் தயாரிக்க முடியும்  
படி 1: 2UCl<sub>4</sub> + Cl<sub>2</sub> → 2UCl<sub>5</sub>  
படி 2: 2UCl<sub>5</sub> + Cl<sub>2</sub> → 2UCl<sub>6</sub>  
ஒட்டுமொத்த வினை: UCl<sub>4</sub> + Cl<sub>2</sub> → UCl<sub>6</sub>
# எலிங்கம் வரைபடங்கள்

ஓர் **எலிங்கம் வரைபடம்** (Ellingham Diagram) என்பது வெப்பநிலை சார்ந்து சேர்மங்களின் நிலைப்புத்தன்மையைக் காட்டும் ஒரு வரைபடம் ஆகும். இந்த பகுப்பாய்வானது, வழக்கமாக உலோக ஆக்சைடு மற்றும் சல்பைடுகளின் ஒடுக்க வினைகள் நிகழ்வதற்கான சாத்தியத்தின் தன்மையை மதிப்பிட பயன்படுத்தப்படுகின்றன. இந்த வரைபடங்கள் முதன்முதலில் 1944 ஆம் ஆண்டில் பிரித்தானிய வேதியியலாளர் எரால்ட் எலிங்கமால் உருவாக்கப்பட்டன. உலோகவியலில், எலிங்கம் வரைபடமானது ஒரு உலோகம், அல்லது அதன் ஆக்ஸைடு மற்றும் ஆக்ஸிஜன் ஆகியவற்றிற்கு இடையேயான சமநிலை வெப்பநிலையை அனுமானிக்க பயன்படுகிறது. மேலும், இதே வரைபடங்கள், கூடுதலாக, உலோகங்களின் நைட்ரசன் மற்றும் கந்தகம் போன்ற அலோகங்களுடனான வினைக்கான வாய்ப்பினை யூகிக்கவும் பயன்படுத்தப்படுகின்றன. இந்த வரைபடங்கள், ஒரு தாது எவ்வாறான நிலைகளில் உலோகமாக ஒடுக்கப்படும்? என்பதைக் கணிக்கும் வகையிலும் பயனுள்ளதாக இருக்கும். இந்த பகுப்பாய்வானது வெப்ப இயக்கவியல் அடிப்பையிலானதாகவும் வினைவேகவியலின் தத்துவங்களை புறந்தள்ளியதாகவும் அமைகின்றன. ஆக, எலிங்கம் வரைபடத்தின் கணிப்பின்படியாக விரைவாக/எளிதாக நிகழ வாய்ப்புள்ள வினைகள் என கணிக்கப்பட்டவை அதற்கு மாறாக மெதுவான வினைகளாகவும் இருக்கக்கூடும்.
# எலிங்கம் வரைபடங்கள்

## எலிங்கம் வரைபடங்களும் வெப்ப இயக்கவியலும்

எலிங்கம் வரைபடங்கள் கிப்சின் கட்டிலா ஆற்றலின் குறியினைச் சார்ந்து வினை நிகழ்வதற்கான வெப்ப இயக்கவியல் சாத்தியக்கூறைக் கணிக்கும் கொள்கையினை அடிப்படையாகக் கொண்ட வரைபடங்கள் ஆகும். மேற்கூறிய வெப்ப இயக்கவியல் கோட்பாட்டின்படி கிப்சின் கட்டிலா ஆற்றலில் எற்படும் மாற்றமானது ΔH − TΔS என்பதற்குச் சமமாகும், இங்கே, ΔH என்பது என்தால்பி அல்லது வெப்ப அடக்கத்தில் ஏற்படும் மாற்றம் மற்றும் ΔS என்ட்ரோபி அல்லது சிதறத்தில் ஏற்படும் மாற்த்தைக் குறிக்கும். ஒரு சமநிலைச் செயல்முறைக்கு Δ*G*˚ மதிப்பானது சமநிலை மாறிலியின் மதிப்பைப் பயன்படுத்தி பின்வரும் சமன்பாட்டின் மூலம் கணக்கிடப்படுகிறது.  
Δ*G*˚ = −*RT* ln *K* ( *K* சமநிலை மாறிலி).  
பல்வேறு வெப்பநிலைகளில் உலோக ஆக்சைடுகளின் ஒடுக்க வினைக்கு Δ*G*˚ மதிப்புகளை மேற்கண்டுள்ள சமன்பாட்டினைப் பயன்படுத்தி, அவ்வினைகளை சமநிலைச் செய்முறைகளாகக் கருதி எரால்ட் எலிங்கம் கண்டுபிடித்தார்.  
வெப்பநிலையை x அச்சிலும், உலோக ஆக்சைடுகள் உருவாகும் வினைக்கான திட்ட கட்டிலா ஆற்றல் மதிப்புகளை y அச்சிலும் எடுத்துக் கொண்டு ஒரு வரைபடத்தை வரைந்தார். உருவாகும் வரைபடமானது ΔS மதிப்பை சாய்வாகவும், ΔH மதிப்பை y வெட்டுத்துண்டாகவும் கொண்ட நேர்கோடாகும்.  
எலிங்கம் வரைபடமானது, ஒவ்வொரு ஆச்சிசனேற்ற வினைக்குமான கிப்சின் கட்டிலா ஆற்றலை வெப்பநிலையின் சார்பாக குறிக்கிறது. வெவ்வெறு வினைகளை ஒப்பிடும் நோக்கத்திற்காக, ΔG -இன் அனைத்து மதிப்புகளும் ஒரே அளவான ஆக்சிசனைக் கறிப்பிடுவதாக அமைந்துள்ளது. அதாவது ஒரு மோல் O ( மோல் ) என்பதாக சில ஆய்வாளர்களாலும் மற்றும் ஒரு மோல் என வேறு சிலராலும் குறிப்பிடப்படுகிறது.
# எலிங்கம் வரைபடங்கள்

## எலிங்கம் வரைபடத்தின் பயன்கள்

எலிங்கம் வரைபடங்களின் முக்கிய பயன்பாடானது உலோகங்களைப் பிரித்தெடுக்கும் துறைக்கானதாக உள்ளது. இத்தகு பிரித்தெடுக்கும் செயல்முறையில், உலோகங்களின் சுத்திகரிப்பு மற்றும் எஃகு உற்பத்திக்கான தர அமைப்பில் பல்வேறு தாதுக்களுக்கு சிறந்த ஒடுக்கியைத் தேர்ந்தெடுக்க இது உதவுகிறது. இவ்வரைபடமானது, உலோகங்களின் சுத்திகரிப்புக்கு வழிகாட்டுவதாக, குறிப்பாக குறைவான அளவில் காணப்படும் தனிமக்கூறுகளை அகற்றுவதற்கு உதவுகிறது. இரும்பு தயாரிப்பதற்கான நேரடி ஒடுக்கச் செயல்முறை எலிங்கம் வரைபடங்களின் வழிகாட்டுதலில் உறுதியானதாக அமைந்துள்ளது. இதன் மூலம் ஐதரசன் மட்டுமே இரும்பு ஆக்சைடுகளை இரும்பாக ஒடுக்க முடியும் என்பதைக் காட்டுகிறது.
# பால்யகால ஸ்மரணகள்

**பால்யகால ஸ்மரணகள்** (, "பால்யகால நினைவுகள்") என்பது மலையாள எழுத்தாளர் மாதவிக்குட்டி என்ற கமலா தாஸ் எழுதிய சுயவரலாற்றுப் புத்தகமாகும். புன்னயூர்க்குளம் நாலப்பாட்டிலும், கொல்கத்தாவில் லாண்ட் டவுன் ரோட்டிலும் மாதவிக்குட்டி தனது குழந்தைக் கால அனுபவங்களை இப்புத்தகத்தில் பகிர்கிறார். மேலும் அங்கே தான் கண்ட மனிதர்களையும் அனுபவங்களையும் எல்லாம் தனது இளைமைக்கால நினைவுகளாக எழுதியுள்ளார். குழந்தைக் கதாப்பாத்திரத்தின் மூலம் தனது பெண்ணியப் பார்வையை எடுத்து வைக்கிறார். 1987 இல் வெளிவந்த இந்நூல் மாதவிக்குட்டியின் முக்கிய மூன்று நாவலுகளுள் ஒன்றாகும். மேலும் இதிலுள்ள மாதவிக்குட்டியின் கதாபாத்திரங்கள் ஓவியங்களாக வரையப்பட்டு, கோழிக்கோடு கண்காட்சியிலும் பார்வைக்கு வைக்கப்பட்டன.
# தமிழ்த்தாய் வாழ்த்து (புதுச்சேரி)

**வாழ்வினில் செம்மையைச் செய்பவள் நீயே** அல்லது **புதுவையின் தமிழ்த் தாய் வாழ்த்து** (அன்னைத் தமிழைப் பிரார்த்திப்பது) என்பது புதுச்சேரியின் மாநிலப் பாடல் ஆகும். இந்தப் பாடலைப் புரட்சிக்கவிஞர் புகழப்பட்ட பாரதிதாசன் எழுதியிருந்தார். இவர் எழுதிய *இசை அமுது* என்னும் பாடல் தொகுப்பிலுள்ள இரண்டாம் பகுதியின் முதல் பாடல் இதுவாகும்.  
1991-ஆம் ஆண்டில், இசையமைப்பாளர் எல். கிருஷ்ணன் இப்பாடலுக்கு இசையமைத்தார். பொதுவாகப் புதுச்சேரி அரசின் அதிகாரப்பூர்வ விழாக்கள் இந்தப் பாடலுடன் தொடங்கி இந்திய தேசிய கீதத்துடன் முடிவடையும்.
# தமிழ்த்தாய் வாழ்த்து (புதுச்சேரி)

## வரலாறு

1967 சென்னை மாநில சட்டமன்றத் தேர்தலில், தி.மு.க வெற்றிபெற்று ஆட்சியமைத்தது. தமிழ்நாட்டின் முதலமைச்சரான கா. ந. அண்ணாதுரை தமிழ்த்தாய் வாழ்த்தாக மனோன்மணீயம் சுந்தனாரின் நீராரும் கடலுடுத்த பாடலை ஆக்க விரும்பினார். இதற்கிடையில் 1969-இல் அண்ணா இறந்தார். இதன்பிறகு மு. கருணாநிதி முதலமைச்சராகத் பொறுப்பேற்றதையடுத்து அப்பாடலை 1970 மார்ச்சு 11 அன்று தமிழக அரசு தமிழ்த்தாய் வாழ்த்தாக அறிவித்தது.  
அப்போது புதுச்சேரியிலும் தி.மு.க தான் ஆட்சியில் இருந்தது. அதன் முதல்வராக இருந்த பாரூக் மரைக்காயர் நீராரும் கடலுடுத்த படலையே புதுச்சேரியின் மாநிலப் பண்ணாக அங்கீகரித்தார். புதுச்சேரி கம்பன் விழாவில், புதுச்சேரிக்கு எனத் தனியாகத் தமிழ்த்தாய் வாழ்த்து வேண்டும் என்று கோவிந்தசாமி, மன்னர் மன்னன், புதுவை சிவம், புலவர் சித்தன் ஆகியோர் அம்மாநில முதல்வரான பாரூக் மரைக்காயரிடம் நோரடியாகக் கோரிக்கை வைத்தனர். அப்படியானால் யார் பாடலை வாழ்த்தாக வைக்கலாம் என்று அவர் கேட்டபோது மண்ணின் மைந்தரான பாரதிதாசனின் பாடலைத் தமிழ்த்தாய் வாழ்த்தாக வைக்கலாம் என்று அனைவரும் ஒருமித்து கூறினர். இதையடுத்துப் பாரதிதாசனின் *இசை அமுது* என்னும் பாடல் தொகுப்பின் இரண்டாம் பகுதியின் முதல் பாடலான *வாழ்வினில் செம்மையைச் செய்பவள் நீயே* என்ற பாடலைப் புதுச்சேரியின் தமிழ்த்தாய் வாழ்த்தாக வைக்க முடிவெடுக்கப்பட்டது. இதுதொடர்பாக 1972, சனவரி 4 அன்று முறையாக அரசாணை வெளியிடப்பட்டது.
# தமிழ்த்தாய் வாழ்த்து (புதுச்சேரி)

## பாடல் வரிகள்

: வாழ்வினில் செம்மையைச் செய்பவள் நீயே
: மாண்புகழ் நீயே என் தமிழ்த் தாயே
: வீழ்வாரை வீழாது காப்பவள் நீயே!
: வீரனின் வீரமும், வெற்றியும் நீயே!
: தாழ்ந்திடு நிலையினில் உனைவிடுப் பேனோ
: தமிழன் எந்நாளும் தலைகுனி வேனோ
: சூழ்ந்தின்பம் நல்கிடும் பைந்தமிழ் அன்னாய்
: தோன்றுடல் நின்உயிர் நான்மறப் பேனோ?
: செந்தமிழே உயிரே நறுந் தேனே
: செயலினை மூச்சினை உனக்களித் தேனே
: நைந்தா யெனில்நைந்து போகுமென் வாழ்வு
: நன்னிலை உனக்கெனில் எனக்குந் தானே!
: முந்திய நாளினில் அறிவும் இலாது
: மொய்த்தநன் மனிதராம் புதுப்புனல் மீது
: செந்தாமரைக் காடு பூத்தது போலே
: செழித்த என் தமிழே ஒளியே வாழி!
: செழித்த என் தமிழே ஒளியே வாழி!
: செழித்த என் தமிழே ஒளியே வாழி!
# தமிழ்த்தாய் வாழ்த்து (புதுச்சேரி)

## பாடல் விளக்கம்

வாழ்க்கையை நேர்மையானதாக, அழகானதாகச் செய்பவள் நீயே. நிறைவான புகழுக்குரியவள் நீயே என் தமிழ்த் தாயே! வாழ்வினில் தமிழரைத் தாழாது காப்பவள் நீதான். வீரனுக்குள் இருக்கும் திறனும், அவனது வெற்றிக்குக் காரணமும் நீதான். நான் தாழ்ந்த நிலையில் இருந்தாலும் உன்னை விட்டுப்பிரியமாட்டேன். தமிழன் நான் என்றும் தலைகுனிய மாட்டேன். எனைச் சூழ நின்று எனக்கு இன்பத் தரும் தாயே, என் உடலுக்குள் உயிராய் இருக்கும் உனை மறக்கமாட்டேன். பெருமைமிகு தமிழே, என்னுயிரே, தேனே, எனது செயலும் உயிரும் உன்னைச் சார்ந்தே இயங்கும். நீ சிதைந்து போனால் நானும் சிதைவேன்; நல்லநிலையடைந்தால் நானும் நல்லநிலையடைவேன். களங்கமற்ற புது நீர்நிலை போன்ற தொன்மையான நல்ல மாந்தர் கூட்டத்தில் செந்தாமரை செழித்து வளர்ந்தது போல் வளர்ந்து செழித்த என் தமிழே வாழ்க! ஒளியான தமிழே நீ வாழ்க!
# கரும்புச்சக்கைத் துகள் அழற்சி

**கரும்புச்சக்கைத் துகள் அழற்சி ** (Bagassosis) என்பது நுரையீரல் அழற்சி நோய்களில் ஒன்றாகும். இந்நோய் இந்தியாவில் முதன்முதலாக 1955 ஆம் ஆண்டு ஆவணப்படுத்தப் பட்டுள்ளது. சாறு பிழிந்தெடுக்கப்பட்ட கரும்புச்சக்கை, பேகேஸ் (Bagasse) என்றழைக்கப் படுகிறது. இந்தச் சக்கையானது, காகிதம், அட்டை போன்றவை செய்யப் பயன்படுகிறது. இச்சக்கையில் இருந்து வெளிவரும் நுண் துகள்கள். கொண்ட தூசுகளை, மூச்சின் வழியே உள்ளிழுப்பதாலும், தூய்மை செய்யா கரும்புப் பாகு கழிவாலும், 'பேகெசோசிஸ்' எனும் '’’கரும்புத்துகள் மூச்சு அழற்சி நோய்’’’ உண்டாகிறது. இந்நோய் அதிதீவிரமாகவோ (Acute), நாள்பட்டதாவோ (Chronic) இருக்கலாம். கரும்பாலைகளும், அதன் சார்பு ஆலைகளும் அமைந்துள்ள தமிழ்நாட்டுத் தொழிலாளர்க்கும் இந்நோய் நேர்கிறது.
# கரும்புச்சக்கைத் துகள் அழற்சி

## நோய் அறிகுறிகள்

அதிதீவிர நிலையில், இக்கரும்புச்சக்கையைக் கையாளப்படும் தொழிற்சாலையிலுள்ள தொழிலாளர்க்குத் திடீரென்று மூச்சு இடர், மற்றும் சளியுடன் இரத்தம் கலந்த இருமலும் தோன்றும்; காய்ச்சலும் காணப்படும்; நாடித்துடிப்பு, மூச்சு விகிதமும் அதிகரித்து நுரையீரல் அழற்சி போன்ற அறிகுறிகள் தோன்றும். மார்பு எக்ஸ்கதிர் படத்தில் இங்குமங்குமாக நுரையீரல் அழற்சி நிழல்கள் காணப்படும்.
# கரும்புச்சக்கைத் துகள் அழற்சி

## மருத்துவம்

இந்தத் தொழிற்சாலைச் சுற்றுச் சூழலிலிருந்து நோயாளி அகற்றப்பட்டால், மருத்துவம் எதுவும் இல்லாமலேயே குணமடைவார். மீண்டும் அதே வேலைக்குச் சென்றால், மறுபடியும் மேற்கூறிய அறிகுறிகள் தோன்றும். சிலருக்கு இந்நோயின் அறிகுறிகள் படிப்படியாக உருவாகி, நோய் நாள்பட்ட நிலையை அடைகிறது.
# கரும்புச்சக்கைத் துகள் அழற்சி

## நோய்த் தடுப்புமுறைகள்

இந்நோய் நீக்குதலில் தடுப்பு முறைகளே அடிப்படையானது. கரும்புச் சக்கையைத் தொழிலாளர்கள் கைகளைக் கொண்டு அகற்றுவதற்குப் பதிலாக இயந்திரங்களைக் கையாண்டால் நோய் பெருமளவு தடுக்கப்படும். மேற்கூறிய தொழில் வழி நோய்களுக்கெனச் சிறப்பு மருத்துவம் எதுவும் இல்லை; நோய்த் தடுப்பே சிறந்ததாகும்.  
அஸ்பெஸ்டாஸ் மற்றும், பெரில்லியம் (Beryllium), சிலிக்கா , நிலக்கரி, பொதுப்படையான தூசுகள், பஞ்சு, சணல், ஐசோசையனேட்டுகள் (Isocya nates). மரத்தூள், மாவுகள், வைக்கோலில் உள்ள காளான், ரேடான் (Radon) மற்றும் கலப்பட நுகர்பொருள்கள் போன்ற பல பொருள்கள் தொழில்வழி நோய்களை உண்டாக்கி நுரையீரல்களைப் பாதிக்கின்றன.
# எம். எஸ். முகம்மது இத்ரீஸ்

**எம். எஸ். முகம்மது இத்ரீஸ்** (6 திசம்பர் 1926- மே 2019) என்பவர் மலேசியத் தமிழரும் நுகர்வோர் உரிமை, சுற்றுச்சூழல், இயற்கை வேளாண்மை குறித்த விழிப்புணர்வு பணிகளில் ஊடுபட்டு வந்தவரும், பினாங்கு பயனீட்டாளர் சங்கத்தின் தலைவராக இருந்தவரும் ஆவார்.
# எம். எஸ். முகம்மது இத்ரீஸ்

## பிறப்பு

இவர் தமிழ்நாட்டின், இராமநாதபுரம் மாவட்டம், தினைக்குளம் என்ற சிற்றூரில் 1926 திசம்பர் 6 அன்று பிறந்தார். தன் துவக்கக் கல்வியை முடித்தபிறகு தன் தந்தையுடன் வணிகத்தின் பொருட்டு மலேசியாவுக்கு குடிபெயர்ந்தார்.
# எம். எஸ். முகம்மது இத்ரீஸ்

## பணிகள்

மலேசியாவின் பினாங்கு நகரமன்ற உறுப்பினராக தேர்ந்தெடுக்கப்பட்டு பணியாற்றிய இவர்,
மலேசியாவில் தன்னார்வ இயக்கங்கள், செயல்பாட்டு இயக்கங்கள் போன்றவற்றை தோற்றுவித்து செயல்பட்டார். நுகர்வோர் நலனைப் பாதுகாக்க *பினாங்கு பயனீட்டாளர் சங்கம்* என்ற அமைப்பை மலேசியாவில் நிறுவினார். இந்த அமைப்பின் வழியாக பல விழிப்புணர்வு நூல்கள் வெளிவர காரணமாக இருந்தார். மேலும் *பினாங்கு பயனீட்டாளர் குரல்* என்ற இதழையும் நடத்தினார். தமிழ், ஆங்கிலம், மலாய் போன்ற மொழிகளில் பல நூல்களை வெளியிட்டார். இயற்கை வேளாண் அறிஞர் கோ. நம்மாழ்வாரை, மலேசியாவுக்கு வரவழைத்து, தமிழ், சீன, மலேசிய விவசாயிகளுக்கு இயற்கை விவசாய நுட்பங்களைக் கற்றுக்கொடுக்க வைத்தார்.
# எம். எஸ். முகம்மது இத்ரீஸ்

## மறைவு

2019 மே மாதம் தன் 93வது வயதில் இவர் இறந்தார். இவரது பெயரை ஒரு பூங்காவுக்கு மலேசிய அரசு சூட்டமுடிவு செய்துள்ளது.
# கங்கனூர்

**கங்கனூர்** (KANGANUR) என்பது இந்தியாவின், தமிழ்நாட்டின், கிருஷ்ணகிரி மாவட்டம், ஊத்தங்கரை வட்டத்துக்கு, உட்பட்ட ஒரு வருவாய் கிராமம் ஆகும்.
# கங்கனூர்

## மக்கள்வகைப்பாடு

சாமல்பட்டி ஊராட்சிக்கு உட்பட்ட இந்த ஊரானது ஊத்தங்கரையில் இருந்து 10 கிலோமீட்டர் தொலைவிலும், மாவட்டத்தின் தலைநகரான கிருஷ்ணகிரியில் இருந்து 28 கிலோமீட்டர் தொலைவிலும் உள்ளது. 2011 ஆண்டு மக்கள் கணக்கெடுப்பின்படி இக்கிராமத்தில் 72 வீடுகள் உள்ளன. கிராமத்தின் மொத்த மக்கள் தொகையானது 265 ஆகும். இதில் ஆண்கள் எண்ணிக்கை 136, பெண்களின் எண்ணிக்கை 129 என உள்ளது.
# கணிச்சி

**கணிச்சி** (Kanichi ) என்பது இந்தியாவின், தமிழ்நாட்டின், கிருஷ்ணகிரி மாவட்டம், மத்தூர் ஊராட்சி ஒன்றியத்துக்கு, உட்பட்ட ஒரு வருவாய் கிராமம் ஆகும்.
# கணிச்சி

## மக்கள்வகைப்பாடு

இந்த ஊரானது மத்தூரில் இருந்து 8 கிலோமீட்டர் தொலைவிலும், மாவட்டத்தின் தலைநகரான கிருஷ்ணகிரியில் இருந்து 45 கிலோமீட்டர் தொலைவிலும், மாநிலத் தலைநகரான சென்னையில் இருந்து 243 கிலோமீட்டர் தொலைவிலும் உள்ளது. 2011 ஆண்டு மக்கள் கணக்கெடுப்பின்படி இக்கிராமத்தில் 161 வீடுகள் உள்ளன. கிராமத்தின் மொத்த மக்கள் தொகையானது 573 ஆகும். இதில் ஆண்கள் எண்ணிக்கை 272, பெண்களின் எண்ணிக்கை 301 என உள்ளது. மக்களின் கல்வியறிவு விகிதமானது 56.2% என உள்ளது. இது தமிழ்நாட்டின் சராசரி எழுத்தறிவு விகிதமான 80.09 % ஐ விடக்குறைவு ஆகும்.
# ஆய்வக எலிகளுக்கான நினைவுச்சின்னம்

**ஆய்வக எலிகளுக்கான நினைவுச்சின்னம்** (*Monument to the laboratory mouse*) என்பது உருசிய நாட்டின் சைபீரியாவில் அமைக்கப்பட்டுள்ள ஒரு சிலை. இது நோவசிபீர்சுக் எனும் இடத்தில் உள்ள உயிரணுவியல் மற்றும் மரபியல் மையத்தில் உள்ள பூங்காவில் அமைந்துள்ளது. உருசிய அறிவியல் கழகம் தனது 120 ஆவது ஆண்டுவிழாவான 01.07.2013 ஆம் நாளில் இச்சிலையை நிறுவியது.  
மனித குல மேம்பாட்டிற்கு உதவும் அறிவியல் ஆராய்ச்சியில் உயிர்க்கொடை அளிக்கும் எலிகளுக்காக இந்த நினைவுச் சின்னம் அமைக்கப்பட்டுள்ளது.
# கரும்புச் சக்கை

கரும்புச் சக்கை ]]
**கரும்புச் சக்கை** (*Bagasse*) என்பது கரும்பிலிருந்து சாறு பிழிந்தபிறகு மீதமுள்ள சக்கையாகும். இந்த சக்கையானது வெப்பம், மின்சாரம் போன்றவற்றை உற்பத்தி செய்ய உயிர் எரிபொருளாகவும், காகிதக் கூழ், கட்டுமான பொருட்களைத் தயாரிக்க மூலப் பொருளாகவும் பயன்படுகிறது.
# கரும்புச் சக்கை

## உற்பத்தி, சேமிப்பு மற்றும் கலவை

வின், கலேடாவில் உள்ள சர்க்கரை ஆலையில் வெளிவரும் கரும்புச் சக்கை ]]
சர்க்கரை ஆலையில் 10 டன் கரும்பை பிழியும்போது கிட்டத்தட்ட மூன்று டன் ஈரக் கரும்புச் சக்கை மிச்சமாகிறது. இது ஒவ்வொரு நாட்டிலும் கரும்பு உற்பத்தியின் தன்மைக்கு ஏற்றவாறு சற்று மாறுபடுகிறது.  
அதிக ஈரப்பதம் கொண்ட கரும்புச் சக்கையை, பொதுவாக 40-50 சதவிகிதம் ஈரப்பதமுள்ள சக்கையை, எரிபொருளாகப் பயன்படுத்துவது தீங்கு விளைவிக்கக்கூடியது ஆகும்.  
உலர்ந்த சுத்தமான கரும்புச் சக்கையில் காணப்படும் பொதுவான இரசாயன பொருட்களின் அளவு:  
- செல்லுலோஸ் 45-55 சதவிகிதம்
- ஹெமிசெல்லாஸ் 20-25 சதவிகிதம்
- லிக்னைன் 18-24 சதவிகிதம்
- சாம்பல் 1-4 சதவீதம்
- மெழுகு <1 சதவீதம்
# கரும்புச் சக்கை

## பயன்கள்

புதுப்பிக்கத்தக்க மின் உற்பத்திக்கு உயிரி எரிபொருளாக கரும்புச் சக்கையைப் பயன்படுத்த பல ஆராய்ச்சி முயற்சிகள் மேற்கொள்ளப்பட்டுவருகின்றன.
# கரும்புச் சக்கை

## பயன்கள்

### எரிபொருளாக

சர்க்கரை ஆலைகளில் ஒரு முக்கிய எரிபொருளாக கரும்புச் சக்கை பயன்படுத்தப்படுகிறது. சரியான அளவு கரும்புச் சக்கைகளை எரிக்கும் போது, ஒரு சாதாரண சர்க்கரை ஆலையின் அனைத்து தேவைகளுக்கும் போதுமான வெப்ப ஆற்றலை உற்பத்தி செய்ய இயலும். ஆலைக்குத் தேவையான ஆற்றலுக்குப் போக மீதமாகும் எரிபொருளைப் பயன்படுத்துவதன் மூலமாக கிடைக்கும் மின் ஆற்றலை மின் வலைப்பின்னல் வழியாக விற்று பொருளீட்ட இயலும்.
# கரும்புச் சக்கை

## பயன்கள்

### காகிதக் கூழ், காகிதம், பலகை, உணவு

இந்தியா, சீனா, கொலம்பியா, ஈரான், தாய்லாந்து, அர்ஜென்டினா போன்ற வெப்ப மண்டல மற்றும் துணை வெப்பமண்டல நாடுகளில் கரும்புச் சக்கையானது காகிதக்கூழ், காகிதம், பலகை போன்றவற்றைத் உற்பத்தி செய்ய மரக்கட்டைகளுக்கு பதிலாக பயன்படுத்தப்படுகிறது. இது பொதுவாக அச்சிட, எழுதப் பயன்படும் காகிதங்களைத் தயாரிக்க ஏற்றது என்றாலும், பொதுவாக இதை அட்டைப் பெட்டி, செய்தித்தாள் போன்றவற்றைத் தயாரிக்கவே பெரும்பாலும் பயன்படுத்தப்படுகிறது.
# கஞ்சனூர், காணை ஒன்றியம்

::(ஊத்தங்கரை ஒன்றியத்திலுள்ள கஞ்சனூருக்கு மற்றொரு பக்கம் உள்ளது).  
**கஞ்சனூர்** (KANJANUR) என்பது இந்தியாவின், தமிழ்நாட்டின், விழுப்புரம் மாவட்டம், காணை ஊராட்சி ஒன்றியத்துக்கு, உட்பட்ட ஒரு சிற்றூர் ஆகும்.
# கஞ்சனூர், காணை ஒன்றியம்

## மக்கள்வகைப்பாடு

இந்த ஊரானது காணையில் இருந்து 8 கிலோமீட்டர் தொலைவிலும், மாவட்டத்தின் தலைநகரான விழுப்புரத்தில் இருந்து 14 கிலோமீட்டர் தொலைவிலும், மாநிலத் தலைநகரான சென்னையில் இருந்து 265 கிலோமீட்டர் தொலைவிலும் உள்ளது. 2011 ஆண்டு மக்கள் கணக்கெடுப்பின்படி இக்கிராமத்தில் 539 வீடுகள் உள்ளன. கிராமத்தின் மொத்த மக்கள் தொகையானது 2195 ஆகும். இதில் ஆண்கள் எண்ணிக்கை 1082, பெண்களின் எண்ணிக்கை 1113 என உள்ளது. மக்களின் கல்வியறிவு விகிதமானது 62.6% என உள்ளது. இது தமிழ்நாட்டின் சராசரி எழுத்தறிவு விகிதமான 80.09 % ஐ விடக்குறைவு ஆகும்.
# கஞ்சனூர், ஊத்தங்கரை வட்டம்

::காணை ஒன்றியத்திலுள்ள கஞ்சனூருக்கு மற்றொரு பக்கம் உள்ளது.  
**கஞ்சனூர்** (KANJANUR) என்பது இந்தியாவின், தமிழ்நாட்டின், கிருஷ்ணகிரி மாவட்டம், ஊத்தங்கரை வட்டத்துக்கு, உட்பட்ட ஒரு வருவாய் கிராமம் ஆகும்.
# கஞ்சனூர், ஊத்தங்கரை வட்டம்

## மக்கள்வகைப்பாடு

இந்த ஊரானது ஊத்தங்கரையில் இருந்து 8 கிலோமீட்டர் தொலைவிலும், மாவட்டத்தின் தலைநகரான கிருஷ்ணகிரியில் இருந்து 52 கிலோமீட்டர் தொலைவிலும் உள்ளது. 2011 ஆண்டு மக்கள் கணக்கெடுப்பின்படி இக்கிராமத்தில் 339 வீடுகள் உள்ளன. கிராமத்தின் மொத்த மக்கள் தொகையானது 1,358 ஆகும். இதில் ஆண்கள் எண்ணிக்கை 713, பெண்களின் எண்ணிக்கை 645 என உள்ளது.
# பிரக்யா சிங் தாக்குர்

**பிரக்கியா சிங் தாக்குர்** (**Pragya Singh Thakur**) (பிறப்பு: 2 பிப்ரவரி 1970)), இவர் **சாத்வி பிரக்கியா** என்றும் அறியப்படும், மத்தியப் பிரதேச மாநில பாரதிய ஜனதா கட்சி அரசியல்வாதியும், பஜ்ரங் தள் இயக்கத்தின் செயல்பாட்டாளரும் ஆவார்.இவர் 2006 மாலேகான் குண்டுவெடிப்புகள் வழக்குகளில் முக்கிய குற்றவாளியாக கருதப்படுகிறார். இவர் 2019 இந்திய நாடாளுமன்ற மக்களவைத் தேர்தலில், போபால் மக்களவைத் தொகுதியில் போட்டியியட்ட இவர், முன்னாள மத்தியப் பிரதேச முதல்வரும், இந்திய தேசிய காங்கிரசு வேட்பாளுருமான திக்விஜய் சிங்கை 3,64,822 வாக்கு வித்தியாசத்தில் வென்றார். ராஜ்நாத் சிங் தலைமையிலான 21 உறுப்பினர்களை கொண்ட பாதுகாப்புத்துறைக்கான நாடாளுமன்ற ஆலோசனைக் குழுவில் பிரக்யா சிங்தாக்கூர் நவம்பர் 21, 2019 அன்று சேர்கப்பட்டடார் .
# பிரக்யா சிங் தாக்குர்

## மலேகான் குண்டு வெடிப்பு வழக்கில் தீர்ப்பு

2006 மாலேகான் குண்டுவெடிப்புகள் வழக்கில் குற்றம் சாட்டப்பட்ட முன்னாள் நாடாளுமன்ற உறுப்பினர் சாத்வி பிரக்யா சிங் தாக்குர் உட்பட 7 பேரையும் தேசியப் புலனாய்வு நீதிமன்றம் 30 சூலை 2025 அன்று குற்றம் நிருபணம் ஆகவில்லை எனக்கூறி விடுவித்தது.
# திருக்கருக்காவூர்

**திருக்கருக்காவூர்** தமிழ்நாட்டின் தஞ்சாவூர் மாவட்டத்தில் அமைந்துள்ள பாபநாசம் தாலுக்காவின் அம்மாபேட்டை ஊராட்சி ஒன்றியத்தில் உள்ள ஒரு கிராமம் ஆகும்.
# திருக்கருக்காவூர்

## அமைவிடம்

தஞ்சாவூர் மாவட்டத் தலைநகரான தஞ்சாவூரில் இருந்து கிழக்கே 19 கிலோ மீட்டர் தூரத்திலும், ஊராட்சி ஒன்றியமான அம்மாபேட்டையில் இருந்து 7 கிலோ மீட்டர் தொலைவிலும் திருக்கருக்காவூர் அமைந்துள்ளது.
# திருக்கருக்காவூர்

## மக்கள்தொகை

2011-ஆம் ஆண்டு மக்கள் தொகை கணக்கெடுப்பின்படி இந்த கிராமம் 474 வீடுகளும், 1872 மக்கள்தொகையும் கொண்டுள்ளது. இதில் 932 ஆண்களும் 940 பெண்களும் அடங்குவர். இந்த ஊரின் கல்வியறிவு விகிதம் 71.8 % ஆகும். திருக்களாவூர் என மக்களால் பொதுவாக அழைக்கப்பெறும் இந்த தலம் மாதவி வனம், முல்லைவனம், திருக்கருகாவூர், கர்ப்பபுரி என்று பல பெயர்களால் நூல்களில் குறிப்பிடப்படுகிறது. தேவாரப்பாடல் பெற்ற சோழநாட்டு காவிரி தென்கரைத் திருத்தலங்களில் திருக்கருக்காவூரும் ஒன்று.
# திருக்கருக்காவூர்

## போக்குவரத்து

திருக்கருக்காவூருக்கு அருகாமையில் உள்ள தொடர்வண்டி நிலையமான பாபநாசம் தொடர்வண்டி நிலையம், இவ்வூரில் இருந்து 7 கிலோ மீட்டர் தொலைவில் உள்ளது.
# திருக்கருக்காவூர்

## இவற்றையும் காண்க

- அம்மாபேட்டை ஊராட்சி ஒன்றியம்
# ஜோஸ் பட்லர்

**ஜோசப் சார்லஸ் பட்லர்** (*Joseph Charles Buttler*, பிறப்பு: 8 செப்டம்பர் 1990) என்பவர் ஆங்கிலேயப் பன்னாட்டுத் துடுப்பாட்ட வீரர் ஆவார். இவர் வரையிட்ட நிறைவுப் போட்டிகளில் இங்கிலாந்து துடுப்பாட்ட அணியின் துணைத் தலைவராக செயல்படுகிறார். வலது-கை மட்டையாளரான இவர் களத்தடுப்பில் இலக்குக் கவனிப்பாளராக விளையாடி வருகிறார். இவர் உலகின் மிகச் சிறந்த இழப்புக் கவனிப்பாளர்களில் ஒருவராகக் கருதப்படுகிறார். இவர் உள்ளூரில் லங்காசயர் கவுண்டித் துடுப்பாட்ட அணிக்காகவும், இந்தியன் பிரீமியர் லீக்கில் ராஜஸ்தான் ராயல்ஸ் அணிக்காகவும் விளையாடி வருகிறார். இவர் இங்கிலாந்தின் மிக விரைவான பன்னாட்டு ஒருநாள் நூறை (46 பந்துகளில்) எடுத்த வீரர் என்ற சாதனையாகக் கொண்டுள்ளார்.
# ஜோஸ் பட்லர்

## பன்னாட்டுப் போட்டிகள்

### 2013-14

2013 ஆம் ஆண்டின் துவக்கத்தில் இந்தியாவுக்கு எதிரான தொடரில் ஜானதன் டிராட்டிற்கு ஓய்வு அளிக்கப்பட்டு இவருக்கு வாய்ப்பு வழங்கப்பட்டது. <sup></sup>பின்பு கிரெய்க் கீஸ்வெட்டருக்குப் பதிலாக இவருக்கு வாய்ப்பு வழங்கப்பட்டது. பின்பு நியூசிலாந்துத் துடுப்பாட்ட அணிக்கு எதிரான தொடரின் இரண்டாவது போட்டியில் இவர் தனது முதலாவது இருபது20 அரைநூறைப் பதிவு செய்தார். பின்பு இங்கிலாந்தின் முதனமை இழப்புக் கவனிப்பாளரானார். 2013ஆம் ஆண்டில் இங்கிலாந்தில் நடைபெற்ற ஐசிசி வாகையாளர் கோப்பைத் தொடரின் அனைத்துப் போட்டிகளிலும் இவர் விளையாடினார். அந்தத் தொடரில் சிறப்பான திறனை வெளிப்படுத்தியதன் விளைவாக கிரிகின்ஃபோவின் இருபது20 அணியில் இவர் தேர்வானார்.  
பின்பு 2014ஆம் ஆண்டில் இந்தியாவில் நடைபெற்ற ஐசிசி வாகையாளர் இருபது20 போட்டித் தொடரிலும் பல ஒருநாள் போட்டிகளிலும் விளையாடினார். லார்ட்ஸ் மைதானத்தில் இலங்கைத் துடுப்பாட்ட அணிக்கு எதிரான தொடரில் தனது முதலாவது ஒருநாள் நூறைப் பதிவு செய்தார். அதில் 61 பந்துகளில் இவர் 121 ஓட்ட்டங்களை எடுத்தார். அதில் ஒன்பது நான்குகளும் நான்கு ஆறுகளும் அடங்கும். இதன்மூலம் அதிவிரைவாக நூறு ஓட்டங்களை எடுத்த இங்கிலாந்து வீரர் எனும் சாதனை படைத்தார். <sup></sup>  
தேர்வுத் துடுப்பாட்டத்தில் முதன்மைக் இழப்புக் கவனிப்பாளராக இருந்த மட் பிரையர் காயம் காரணமாக 22 சூலை, 2014இல் வெளியேறினார். இதன் மூலம் இந்தியாவுக்கு எதிரான மூன்றாவது தேர்வுத் துடுப்பாட்டப் போட்டியில் இவருக்கு வாய்ப்பு வழங்கப்பட்டது. அதன் முதல் ஆட்டப் பகுதியில் 83 பந்துகளில் 85 ஓட்டங்கள் எடுத்தார். அந்தத் தொடரின் அடுத்த மூன்று தேர்வுத் துடுப்பாட்டப் போட்டிகளிலும் விளையாடினார். பின் இலங்கைத் துடுப்பாட்ட அணிக்கு எதிரான தொடரிலும் இவருக்கு வாய்ப்பு வழங்கப்பட்டது.
# ஜோஸ் பட்லர்

## பன்னாட்டுப் போட்டிகள்

### 2015-2017

ஆத்திரேலியாவில் நடைபெற்ற முத்தரப்பு ஒருநாள் தொடரில் விளையாடிய பிறகு நியூசிலாந்து மற்றும் ஆத்திரேலியாவில் நடைபெற்ற 2015 துடுப்பாட்ட உலகக் கிண்ணத் தொடரில் இவருக்கு வாய்ப்பு வழங்கபட்டது. அந்தத் தொடரில் இலங்கைக்கு எதிரான போட்டியில் 19 பந்துகளில் 39 ஓட்டங்களும் வங்காளதேசத் துடுப்பாட்ட அணிக்கு எதிரான போட்டியில் 69 ஓட்டங்களும் எடுத்தார். ஆனால் அந்த இரு போட்டிகளிலும் அந்த அணி தோல்வி அடைந்தது. .  
பின் மேற்கிந்தியத் தீவுகள் அணிக்கு எதிரான தேர்வுத் துடுப்பாட்டத் தொடரில் இழப்புக் கவனிப்பாளராகத் தேர்வானார். நியூசிலாந்துத் துடுப்பாட்ட அணிக்கு எதிரான தேர்வுத் துடுப்பாட்டப் போட்டிகளிலும் மிக முக்கியமான போட்டியாகக் கருதப்படும் ஆத்திரேலிய அணிக்கு எதிரான ஐந்து தேர்வுத் துடுப்பாட்டப் போட்டிகள் கொண்ட ஆஷஸ் தொடரிலும் இவர் விளையாடினார். இந்த தொடரில் இவரின் விளையாடும் திறன் ஜாஃப்ரி பாய்காட்டினால் விமர்சனத்திற்கு உள்ளானது. இவரை விட ஏழு வயது சிறுவன் சிறப்பாக விளையாடுவான் என அவர் விமர்சனம் செய்தார். நியூசிலாந்து அணிக்கு எதிரான போட்டியில் இவர் தனது அதிகபட்ச ஓட்டமான 129 ஓட்டங்களை (77 பந்துகளில்) எடுத்தார்.  
ஐக்கிய அரபு அமீரகத்தில் நடைபெற்ற பாகித்தான் அணிக்கு எதிரான முதல் இரண்டு தேர்வுத் துடுப்பாட்டப் போட்டிகளில் விளையாடினார். ஆனால் மூன்றாவது போட்டியில் இவருக்குப் பதிலாக ஜோனி பர்ஸ்டோ தேர்வானார். பின் துபாயில் நடைபெற்ற பாக்கித்தானுக்கு எதிரான ஒருநாள் போட்டியில் 46 பந்துகளில் நூறு ஓட்டங்களை எடுத்தார். இதன்மூலம் அதிவிரைவாக நூறு ஓட்டங்கள் எடுத்த இங்கிலாந்து வீரர் எனும் சாதனை படைத்தார்.
# ஜோஸ் பட்லர்

## இவரது சாதனைகள்

சூன் 2019 வரை, பட்லர் ஐந்து முதல்-தரம், 11 பட்டியல் அ நூறுகளைப் பெற்றுள்ளார். இவற்றில் ஒன்பது நூறுகள் இங்கிலாந்து தேசிய அணிக்காக ஒருநாள் போட்டிகளில் எடுத்தவையாகும். இருபது20 போட்டிகளில் இவர் இதுவரை நூறுகள் எதுவும் எடுக்கவில்லை.  
பட்லர் தனது முதலாவது முதல்-தர நூறை 2010 மே மாதத்தில் சொமர்செட் அணிக்காக 144 ஓட்டங்களைப் பெற்றார். இவரது அதிகூடிய தேர்வு ஓட்டங்கள் இந்திய அணிக்கெதிராக 2018 ஆகஸ்டில் நொட்டிங்காமில் எடுத்த 106 ஓட்டங்கள் ஆகும்.
# சந்தோஷ் குமார் கங்க்வார்

**சந்தோஷ் குமார் கங்க்வார்** (*Santosh Kumar Gangwar*, பிறப்பு: 01 நவம்பர் 1948) ஓர் இந்திய அரசியல்வாதியும், நாடாளுமன்ற உறுப்பினரும், முன்னாள் தொழிலாளர் மற்றும் வேலைவாய்ப்புத் துறை அமைச்சரும் ஆவார்.
# சந்தோஷ் குமார் கங்க்வார்

## இளமைக் காலம்

இவர் 01 நவம்பர், 1948 ஆம் ஆண்டு பரேலியில் பிறந்தார். இவர் தோல் நிறமி இழத்தலால் பாதிக்கப்பட்டவர். இவர் உத்திரப் பிரதேசத்தில் உள்ள ஆக்ரா பல்கலைக்கழகம் மற்றும் ரோகில்கந்து பல்கலைக்கழகத்தில் பட்டப்படிப்புகளை முடித்தார். இவருக்கு சௌபாக்கியா என்னும் மனைவியும், ஆபூர்வ் கங்க்வார் மற்றும் சுருதி கங்க்வார் என்னும் இரண்டு குழந்தைகள் உள்ளனர்.  
இவர் அரசியலில் சேரும் முன்னர், பரேலி நகரில் உள்ள நகர்ப்புற கூட்டுறவு வங்கியில் வேலைப்பார்த்தார். பின்னர் 1996 ஆம் ஆண்டு தொடக்கத்தில் அதன் தலைவராகப் பதவி வகித்தார்.
# சந்தோஷ் குமார் கங்க்வார்

## அரசியல் வாழ்க்கை

இவர் உத்தரப் பிரதேச மாநில பா.ஜ.க குழுவில் உறுப்பினராக பணியாற்றினார். பின்னர் 1996 ஆம் ஆண்டு உத்தரபிரதேச பா.ஜ.க.வின் பொதுச் செயலாளராகப் பதவி வகித்தார்.  
இவர் 1989 ஆம் ஆண்டு பரேலி தொகுதியில் இருந்து 9வது மக்களவைக்கு முதல் முறையாகத் தேர்ந்தெடுக்கப்பட்டார். இவர் 1989 ஆம் ஆண்டு முதல் 2009 ஆம் ஆண்டு வரையிலும், பின்னர் 2014 ஆம் ஆண்டு முதல் தற்போது வரையிலும் பரேலி தொகுதியிலிருந்து, பாரதிய ஜனதா கட்சி சார்பில் போட்டியிட்டு, நாடாளுமன்ற உறுப்பினராகத் தேர்ந்தெடுக்கப்பட்டார்.  
இவர் இந்தியாவின் அமைச்சரவையில் பதவிகளை வகித்துள்ளார். இவர் 13வது மக்களவையில் பெட்ரோலியம் மற்றும் இயற்கை எரிவாயு அமைச்சராக கூடுதல் பொறுப்பு வகித்தார். இதற்கு முன்னர், 1999 ஆம் ஆண்டு அக்டோபர் மற்றும் நவம்பர் மாதங்களில் அறிவியல் மற்றும் தொழில்நுட்ப அமைச்சராக கூடுதல் பொறுப்பு வகித்தார்.  
இவர் 16வது மக்களவை உறுப்பினராக இருந்த போது மே 26, 2014 ஆம் ஆண்டு முதல் சூலை 05, 2016 வரை அவர் ஜவுளித்துறை அமைச்சராக பணியாற்றினார். அதன் பின்னர் நிதியமைச்சராக பதவியேற்றார்.  
1989 ஆம் ஆண்டில் தேசிய அரசியலில் நுழைந்த இவர், 9வது மக்களவைத் தேர்தலில் பரேலி தொகுதியில் தேர்ந்தெடுக்கப்பட்டார். பின்னர் 1996 ஆம் ஆண்டு உத்தரபிரதேச பா.ஜ.க.வின் பொதுச் செயலாளராகப் பதவி வகித்தார். பின்னர் அவர் அதே தொகுதியில் 2009 வரை ஆறுமுறை நாடாளுமன்ற உறுப்பினராகத் தேர்ந்தெடுக்கப்பட்டார். 2009 ஆம் ஆண்டு நடைபெற்ற 15வது மக்களவை தேர்தலில், குறுகிய வாக்கு வித்தியாசத்தில் தோல்வியடைந்தார்.  
பின்னர் 2019 ஆம் ஆண்டு நடந்த மக்களவைத் தேர்தலில் வெற்றிபெற்று, தொழிலாளர் மற்றும் வேலைவாய்ப்புத் துறை அமைச்சராகப் பதவியேற்றார்.
# இந்தியாவில் சாதி தொடர்பான வன்முறைகள்

**இந்தியாவில் ஜாதி தொடர்பான வன்முறைகள்** (Caste-related violence in India) பல நிகழ்வுகள் மூலம் அதிகமாக நடப்பதாக மனித உரிமைகள் ஆணையம் தெரிவிக்கிறது. அதுவும் குறிப்பாக இந்தியாவில் முதன்மை மதமான இந்து மததிற்குள்ளேயே காணப்படும் இனக்குழுக்குகளை தங்களை உயர்குடிகள் என்று நினைத்துக்கொள்லும் மக்கள் இனப்படுகொலை செய்வதும், தீண்டாமையை கட்டவிழ்த்துவிடுவதும் பல காலமாக நடத்திவருகிறார்கள். இவற்றுள் அதிகமாக பதிக்கப்படுவது பட்டியல் இனத்தவர்களும், பழங்குடிகளுமே ஆகும். இவ்வாறான வன்முறையை அடக்க எவ்வளவுதான சட்டம் நிறைவேற்றப்பட்டாலும் அச்சட்டத்தை உள்ளூர் அதிகாரிகளால் முழுவதுமாக நிறைவேற்ற முடிவதில்லை.
# இந்தியாவில் சாதி தொடர்பான வன்முறைகள்

### 1968 கீழ்வெண்மணி படுகொலை, தமிழ்நாடு

1968 ஆம் ஆண்டு ஊதியத்தை உயர்த்திக்கேட்டதற்காக ஏழை மக்களை நில பிரபுக்கள் ஒரே வீட்டுற்குள் வைத்து 44 பேரை தீ வைத்துக்கொளுத்தினர்.
# இந்தியாவில் சாதி தொடர்பான வன்முறைகள்

### 1981 பூலான் தேவி. உத்தரபிரதேசம்

சம்பல் பள்ளதாக்கின் கொல்லைக்காரியும், 1999 ஆம் ஆண்டின் இந்திய மக்களவை உறுப்பினருமான பூலான் தேவி அவருக்கு அரசு ஒதுக்கிய டெல்லி வீட்டில் வைத்து சுட்டுக்கொல்லப்பட்டார்.
# இந்தியாவில் சாதி தொடர்பான வன்முறைகள்

### 1990 ரன்வீர் சேனா, பீகார்

பீகார் மாநிலத்தில் 1990 ஆம் ஆண்டு ரன்வீர் சேனா என்ற அமைப்பைத் துவங்கிய உயர்குடி இந்துக்கள் பல ஏழைக் கூலிகளை அழித்தொழித்தனர்.
# இந்தியாவில் சாதி தொடர்பான வன்முறைகள்

### 1996 பதனி டோலா படுகொலை, பீகார்

பதனி டோலா படுகொலை என்பது பீகாரிலுள்ள பதனி டோலா கிராமத்தில் 1996 ஆம் ஆண்டு தாழ்த்தப்பட்ட சாதி மற்றும் முசுலீம் மதத்தைச் சேர்ந்த 21 பேரை, ரன்வீர் சேனா என்ற நிலப்பிரபுக்களின் படை படுகொலை செய்த நிகழ்வாகும்.